b'\n_START_ARTICLE_\nKupittaan j\xc3\xa4\xc3\xa4halli\n_START_SECTION_\nHallin historia\n_START_PARAGRAPH_\nAlun perin Kupittaalle rakennettiin tekoj\xc3\xa4\xc3\xa4rata vuonna 1962. T\xc3\xa4ll\xc3\xb6in j\xc3\xa4\xc3\xa4 ei ollut viel\xc3\xa4 edes katettu, vaan joukkueet pelasivat avoj\xc3\xa4\xc3\xa4ll\xc3\xa4. Vuonna 1973 rata katettiin, ja Kupittaan j\xc3\xa4\xc3\xa4halli valmistui.\n_START_SECTION_\nKupittaan joukkueet\n_START_PARAGRAPH_\nKupittaalla ovat pelanneet turkulaisjoukkueet TPS ja TUTO. Typhoonin (entinen Elys\xc3\xa9e Arena, HK Areena, Turkuhalli nyk. Gatorade Center ) valmistuttua loppusyksyst\xc3\xa4 1990 TPS siirtyi pelaamaan Artukaisiin, ja hallista tuli TUTO Hockeyn kotihalli. Vanhan hallin tilalle oli pitk\xc3\xa4\xc3\xa4n suunniteltu uutta, ja TUTO pelasi viimeiset Mestis-ottelunsa vanhassa hallissa kev\xc3\xa4\xc3\xa4ll\xc3\xa4 2005.\n_START_SECTION_\nUusi Kupittaan halli\n_START_PARAGRAPH_\nUuden Kupittaan monitoimihallin ensimm\xc3\xa4inen ottelu pelattiin 16. marraskuuta 2006, jolloin TUTO Hockey kohtasi Mestis-ottelussa Heinolan Kiekon. Kupittaan halli on my\xc3\xb6s turkulaisen ringetteseuran Turku Ringeten kotihalli. Hallissa pelaa my\xc3\xb6s kaukalopalloliigan joukkue Turun Pyrkiv\xc3\xa4. Syyskuusta 2011 syyskuuhun 2012 saakka halli tunnettiin nimell\xc3\xa4 OS/G Areena.'